ការសម្ភាសន៏របស់ លោកយាយ យឿម ម៉យ

ក៖ អ្នកធ្វើការសម្ភាសន៏ឈ្មោះ លន់ សំប្រាថ្នា អ្នកដែលត្រូវបានម្ភាសន៏ឈ្មោះ យឿម ម៉យ។

**ពត៌មានសង្ខេបរបស់លោកយាយ យឿម ម៉យ**

*ក៖ លោកយាយម៉យ សព្វថ្ងៃនេះលោកយាយរស់នៅភូមិអូរដំបង ស្រុកសង្កែ ខេត្តបាត់ដណបង។ ឆ្នាំនេះលោក  
យាយមានអាយុ ៧៧ឆ្នាំ ហើយ។ លោកយាយបានកើតនៅឆ្នាំ​១៩៧៧ ឆ្នាំ​វ៉ក ហើយលោកយាយមានស្រុកកំ  
ណើតនៅ ភូមិកោះក្រឡរ ស្រុកកោះក្រឡរ ខេត្តបាត់ដំបង។ លោកយាយជាស្រ្ដីក្រមុំចាស់ រស់នៅម្នាក់ឯង ។  
សព្វថ្ងៃនេះលោកយាយរស់នៅបានដោយសារតែមានការជួយពីញ្ញាតិ្តជិតខាង ហើយនិងកូនចៅបងប្អូនខ្លះៗ គ្រាន់បានលុយ និងរបស់ខ្លះៗដើម្បីបន្ដជីវិតរស់នៅប្រចាំថ្ងៃរបស់លោកយាយ។ លោកយាយបានឆ្លងកាត់នៅ  
ការលំបាកនិងសេចក្ដីវេទនាជាច្រើននៅក្នុងជីវិតរបស់លោកយាយរហូតមកដល់និងសព្វថ្ងៃនេះជីវិតរបស់លោក  
យាយក៏នៅតែលំបាក។*

ក៖ ខ្ញុំឈ្មោះលន់ សំប្រាថ្នា មកពីសាកលវិទ្យាល័យមួយនៅសហរដ្ឋអាមេរិចឈ្មោះថា ប៊ីវ៉ាយ  
យូ។ ហើយខ្ញុំត្រូវបានគេអញ្ញើញមកសម្ភាសទាក់ទងទៅនិងជីវៈប្រវត្តិរបស់លោកយាយខ្លះៗ  
នៅក្នុងសម័យប៉ុលពត,​ ថាតើយាយបានឆ្លងកាត់រឿងរ៉ាវអ្វីខ្លះ?? ហើយអើ...តើបានជួបរឿងអ្វី  
ខ្លះហ្នឹង ចឹងតើលោកយាយអាចអោយខ្ញុំធ្វើការសម្ភាសលោកយាយបានដែលឬទេលោកយា  
យ??  
ខ៖ បាន! សម្ភាសបាន, សម្ភាសមក!  
ក៖ អញ្ចឹងថ្ងៃនេះ, អើ...ថ្ងៃទីបួន ខែ ០៤​ឆ្នាំ ២០២០។ អញ្ចឹងខ្ញុំនឹងចាបប់ផ្ដើមធ្វើការសម្ភាសលោកយាយចឹង! សំណួរដែលខ្ញុំចង់សួរលោកយាយទីមួយនិងគឺ។ តើលោកយាយមានឈ្មោះ  
អ្វីដែលនៅក្នុងអត្តសញ្ញាណប័ណ?? ហើយតើលោកយាយមានឈ្មោះហៅក្រៅអ្វីដែលទេល  
លោកយាយ??  
ខ៖ មាន, ឈ្មោះយឿម ម៉យ,​ ឪពុកឈ្មោះយឿម,​ ចឹងហាស់! អើ...ហើយម្ដាយឈ្មោះម៉ៅ,៕  
ក៖ ហើយចុះម្ដាយហើយនិយយាយហោះ??  
ខ៖ ម្ដាយឈ្មោះ មុត។ អើ ប៉ុននិងឯងហើយយ៉ាងមិចទៀត??  
ក៖ ហើយចុះលោកយាយរបស់លោកយាយហូ??  
ខ៖ យាយឈ្មោះ យាយសួម។   
ក៖ អញ្ចឹងតើលោកយាយធ្លាប់មានឈ្មោះហៅក្រៅដែលឬទេយាយ??  
ខ៖ ឈ្មោះហៅក្រៅនឹង, ឈ្មោះយាយម៉យនិងឯង។ អើ!  
ក៖ អញ្ចឹងតើលោកយាយអាចប្រាប់ឈ្មោះរបស់លោកយាយម្ដងទៀតតើបានដែលឬទេ??  
ខ៖ ឈ្មោះ, ឈ្មោះនិងឯង៕  
ក៖ ត្រកូលហាស់??  
ខ៖ ត្រូកូល យឿមម៉យ។  
ក៖ យឿមម៉យនេះ??  
ខ៖ អើ!!  
ក៖ អញ្ចឹងអើ! តើលោកយាយកើតនៅភូមិណាខេត្តណាស្រុកណាដែលយាយ??  
ខ៖ កើតនៅភូមិកោះក្រឡរ, ភូមិកោះក្រឡរ ស្រុកកោះក្រឡរ,​ ខេត្តបាត់ដំបង៕  
ក៖ អញ្ចឹងកាលនៅពីក្មេងនិងក្រៅពីភាសាខ្មែរ, តើលោកលោកយាយមានដែលធ្លាប់បានរៀនភាសាអ្វីក្រៅពីនឹងដែលឬទេយាយ??  
ខ៖ អត់ដែលទេ, រៀនខ្មែរ។  
ក៖ បាទ!   
ខ៖ អើ!!  
ក៖ អញ្ចឹងតើ! អើ..? តើលោកយាយអើ...អាចប្រាប់បានទេតើលោកយាយធ្លាប់បានរៀនដល់ថ្នាក់ទីប៉ុន្មានដែលលោកយាយ??  
ខ៖ កាលលោកយាយមិនដឹងថាគាត់រៀនដល់ថ្នាក់ទីប៉ុន្មានអត់ដឹង។ យើងកើត...  
ក៖ ចុះលោកយាយហូ??  
ខ៖ អាញ់រៀនថ្នាក់ទីប៉ុន្មានទេមើល!! ថ្នាក់បាដិពីដើម ពីដើមគេហៅបាដិ, បាទិ, មើលម៉ាឋាន,  
បាដិ បាទិ បីឆ្នាំ។ រៀនបានបីឆ្នាំ។

ក៖ អញ្ចឹងមានន័យថាលោកយាយរៀនបានបីថ្នាក់, ថ្នាក់ទីបីមែនដែលឬអត់??  
ខ៖ ថ្នាក់ទីបី។  
ក៖ ហើយថា, តើលោកយាយមានបងប្អូនប៉ុន្មាននាក់ដែលលោកយាយ??  
ខ៖ មានបងប្អូនប្រាំពីរនាក់។   
ក៖ សុំលោកយាយអាចប្រាប់ឈ្មោះគាត់អោយខ្ញុំតិចបានដែលអត់??  
ខ៖ ឈ្មោះ, យឿមអឿនមួយ, តាអួមមួយ, តាអួកមួយ, ​យាយប៉ោលមួយ, យាយម៉េនមួយ,តា  
ស្ដើងមួយ,​ យាយម៉យមួយ! តែប៉ុនហ្នឹងឯង។   
ក៖ អញ្ចឹងតើលោកយាយជាកូនពៅតើមែនដែលឬទេលោកយាយ??  
ខ៖ បន្ទាប់ពៅ។  
ក៖ បន្ទាប់ពៅ??  
ខ៖ អើ!!  
ក៖ អញ្ចឹងតើលោកយាយអាច..តើបងប្អូនរបស់លោកយាយនិងតើពួកគាត់នៅរស់ប៉ុន្មាននាក់  
ដែលលោកយាយ??  
ខ៖ នៅម្នាក់ឯង! ងាប់អស់ហើយ។ ហាហាហា។  
ក៖ អញ្ចឹងតើលោកអាចអាចប្រាប់បានទេថា តើម្នាក់ៗនិងគាត់បានស្លាប់ដោយសារតែអ្វីដែល??  
ខ៖ គាត់ស្លាប់, ខ្មោចល្បងធួន គាត់ស្លាប់ពីប៉ុលពតអត់បាយ,​ ខ្មោចម៉ែគាត់ខូចដោយអត់បាយ  
ដែល! តែគាត់ចាស់ហើយ, ដូចថាមនុស្សចាស់អត់បាយ, ដូជថាស្បើយហាស់ អត់មានកម្លាំង  
ហាស់?? ដល់តែពេលយើងនៅក្មេងមានអី យើងអាចទ្រាំទ្របាន។ អញ្ចឹងហាស់!! ដល់ពេល  
មកក្រោយ តាអួក អី យាយម៉េន អីនិងឈើធម្មតា។ គាត់មនុស្សចាស់ ជំង្ងឺធម្មតា គាត់ខូច។  
ក៖ បាទ! អញ្ចឹងតើលោកយាយអាចប្រាប់ពីថ្ងៃខែឆ្នាំកំណើតហើយនិងពីអាយុរបស់លោកយា  
យ ហើយក៏ដូចជាបងប្អូនរបស់លោកយាយតើបានដែលរអត់??  
ខ៖ អាយុបងប្អូនមិនដឹងទេ។   
ក៖ ចុះលោកយាយហូ??  
ខ៖ អាញ់ដឹងឆ្នាំវ៉ក, អាយុ៧៧ហើយ។  
ក៖ ចុះបើនិយាយពី សុរិយកតិ ឆ្នាំបារាំង​ តើលោកយាយកើតនៅខែណាឆ្នាំណាដែល??  
ខ៖ មិនដឹងខែណាឆ្នាំណាទេ ភ្លេចបាត់ទៅហើយ។  
ក៖ ប៉ុន្ដែដឹងតែឆ្នាំ ១៩០០....??  
ខ៖ ដឹងតែ៧៧។  
ក៖ ១៩៧៧??   
ខ៖ ដកមើលតាមនិងមើល។ រកតាមនិងទៅ ឥឡូវនេះអាយុ ៧៧ឆ្នាំហើយ។  
ក៖ អូ.... ១៩៨៧ ត្រូវអត់លោកយាយ។ អូ...ត្រូបហើយ ៧៧​យាយ។ អញ្ចឹងអាយុលោកយាយ  
សព្វថ្ងៃប៉ុន្មានឆ្នាំហើយ??  
ខ៖ ៧៧។  
ក៖ ៧៧ឆ្នាំ?? ហើយកើតនៅឆ្នាំណា??  
ខ៖ ឆ្នាំវាមិនដឹងឆ្នាំ បារាំងឆ្នាំអី អាញ់ភ្លេច។ បើឆ្នាំខ្មែរដឹងតែឆ្នាំវ៉ក។   
ក៖ ឆ្នាំវ៉ក??  
ខ៖ អើ!!  
ក៖ អញ្ចឹងតើលោកយាយដែលធ្លាប់បានរៀបអាពាហ៏ពិពាហ៏ដែលឬទេលោកយាយ??  
ខ៖ អត់!  
ក៖ អត់ដែលទេ??  
ខ៖ អត់យកប្ដីតាំងពីក្មេង។  
ក៖ បាទ! ចង់សួរលោកយាយបន្ដិច! មូលហេតុអ្វីដែលលោកយាយអត់ចង់បាន?? ឬមួយឬក៏  
យាយអត់ចង់បានឬក៏យ៉ាងមិច??   
ខ៖ ពិបាកណាស់ ស្រុកកើតសង្គ្រាម,​ ពិបាកណាស់ រកស៊ី។ ដឹងតែវេទនាហើយយកធ្វើអី!??  
ក៖ ហើយចុះ, តើលោកយាយនៅពេលនិងតើលោកយាយអាយុប៉ុន្មានឆ្នាំហើយ?? នៅសម័យ  
ប៉ុលពត??  
ខ៖ សម័យប៉ុលពត...មិនដឹងអាយុប៉ុន្មានទេ ភ្លេចបាត់ហើយ។ ដូច...២០..??​ តាំងពីខ្មែរក្រហមមកអាយុ ២៤។ រហូតមកដល់ប៉ុលពតទៀត។ អាយុប៉ុន្មានទេ...?? ២៧ហី?? ភេ្លចបាត់ហើយ!  
តាំងពីខ្មែរក្រហមគិតទៅសង្គ្រាមរហូត។  
ក៖ អញ្ចឹងអើ...តើលោកយាយអើ....អាចប្រាប់ពីស្រុកកំណើតរបស់ឪពុកម្ដាយរបស់លោកយាយបានអត់??  
ខ៖ នៅកោះក្រឡរ ស្រុកកោះក្រឡរ, ខេត្តបាត់ដំបង។  
ក៖ អញ្ចឹងបើសិនជាឪពុម្ដាយរបស់លោកយាយបើសិនជាគិតពួកគាត់មកដល់ឥឡូវតើពួកគា  
ត់អាយុប៉ុន្មានហើយលោកយាយ??  
ខ៖ មិនដឹងប៉ុន្មានទេ! គាត់ខូចតាំងពី៧៤ ពីប៉ុលពតមិញ, ឥឡូវតាំងពីប៉ុលពតមកនេះ..តើប៉ិន្មា  
នឆ្នាំហើយ?? មិនដឹង មិនដឹងថាគាត់អាយុប៉ុន្មានហើយទេ..? បែបមួយរយហើយដឹង!? ហាហាហា! សព្វថ្ងៃ ហាសហាស។  
ក៖ បាទ!  
ខ៖ កាលដែលគាត់ខូច ៧៤។ ស្មានដឹង។ ហាហាហា។  
ក៖ អញ្ចឹងតើបងប្អូនរបស់លោកយាយពួកកាត់រស់នៅខេត្តបាត់ដំបងទាំងអស់គ្នារក៏គាត់ធ្លាប់  
រស់នៅណា....??  
ខ៖ រស់នៅកោះក្រឡរទាំងអស់គ្នា, ដល់ពេលប៉ុលពតខ្មែរក្រហមយើងមករត់នៅអូរដំបង..វាចឹ  
ងហាស់??  
ក៖ បាទ! អញ្ចឹងតើបងប្អូនរបស់លោកយាយតើធ្លាប់មាននរណាម្នាក់ដែលទៅរស់នៅប្រទេស  
ក្រៅដែលទេ??  
ក៖ មាន!  
ខ៖ មានយាយម៉េនមួយហូ??  
ក៖ អញ្ចឹងតើគាត់ទៅតាំងពីឆ្នាំណាដែលលោកយាយ??  
ខ៖ ម៉េនដឹងទៅពីឆ្នាំណាទេ...!? ទៅពី...ទីហូ  
ក៖ អញ្ចឹង ចឹង...  
ខ៖ ទៅឆ្នាំណា??  
ក៖ អញ្ចឹងតើចប់សម័យប៉ុលពតហើយបានគាត់ទៅឬក៏យ៉ាងមិច??  
ខ៖ ហ្នឹងហើយ!  
ក៖ អញ្ចឹងតើមូលហេតុអ្វីបាន ជាគាត់បានទៅយាយ??  
ខ៖ ចុះដែលគេដឹកពីកោគធ្យូងទៅហូ! យើងទៅនៅជំរុំហូ?? អើ...ទៅនៅជំរុំទៅ,គាត់គេដឹកពីកោគធ្យូងមកគេបាញ់គ្នាហូ!?? បាញ់គ្នាមិនរត់?? រត់ទៅឡានគេដឹក..ស្អីគេ...ខៅដាង, ខៅដាង គេជំលៀសយកទៅនឹងទៅណាស់៕  
ក៖ អញ្ចឹងមានន័យថាកាលនឹងអាមេរិចគែជំលៀសយើងអោយទៅរស់នៅស្រុកគេម៉ងហីយាយ??  
ខ៖ អើ! ទៅនៅនឹងឯង! បានទែមួយនិងឯង។ ក្រៅពីនិង មានតែជីដូនមួយ។ បើបង្កើតទៅតែ  
មួយទេ!   
ក៖ អញ្ចឹងតើយាយមានចាំ តើគាត់រស់នៅរដ្ឋណាដែលនៅសហរដ្ឋអាមេរិច។   
ខ៖ នៅរដ្ឋស្អីទេ, ញ៉ូយ៉កហី??  
ក៖ អូ..ញ៉ូយ៉ក!! អញ្ចឹងតើលោកយាយអាចប្រាប់ពីជីវិតរបស់លោកយាយតើធំឡើងយ៉ាងដូច  
មិចដែលលោកយាយ??  
ខ៖ ហ៊ើ.!  
ក៖ តាំងពីតូចមកយាយរស់នៅរប្រៀបមិច??  
ខ៖ តាំងពីតូចុមករៀន, ដល់ពេលធំឡើងធ្វើស្រែធ្វើដំការ, ធម្មតា ធម្មតារកស៊ីធម្មតា,​ប៉ុននឹងឯង! ដល់ពេលកើតខ្មែរក្រហមមក មិនបានរកអីទេ ចេះតែរត់ទៅ។ មិនបានរកអី្វ, ខ្មែរក្រហមរួចទៅ, គេជំលៀស។ ជំលៀស! ទៅនៅណាទេ...សាយសាម៉ន យើងនៅនិមិត្ត, គែជំលៀសមិននៅសាយសាម៉ន, ដល់ពេលអត់បាយស៊ីទៅ..មិនអីធ្វើការអោយប៉ិលពតតើ លើកភ្លឺទៅ,​ដ  
កស្ទូងទៅ តែប៉ុននិងឯង។ ប្រវត្តិអាញ់វាកំសត់ណាស់អើយ.....ពីក្មេងមកធ្វើស្រែ ភ្ជួររាស់ខ្លួនឯ  
ង ទៅទៅ៕  
ក៖ អញ្ចឹងតើនៅពេលលោកយាយទៅរៀននៅសាលានិង តើលោកយាយអើ...បាន...ចង់និយយាថាតើលោកយាយបានលុយទៅរៀនដែលឬអត់ទេ??  
ខ៖ ជំនាន់និងហូ??  
ក៖ បាទ!  
ខ៖ បាន! ម៉ែអោយមួយថ្ងៃប្រាំកាក់ ចាយប្រាំកាក់, ចាយលុយរហែកតើ,? មួយរៀលគែហែកជាពីរ! កាលហ្នឹងគេចាយលុយប្រាំកាក់និង៕  
ក៖ អញ្ចឹងសាលាដែលលោកយាយបានៀននឹង! តើដាលានិងនៅឯណាដែលលោកយាយ??  
ខ៖ សាលានិងនៅខាកើតវត្តកោះក្រឡរ!​   
ក៖ ខាងកើតវត្តកោះក្រឡ្ររ! អញ្ចឹងតើលោកយាយមានបានចាំពីឈ្មោះរបស់សាលរៀននិងដែលឬទេលោកយាយ??  
ខ៖ សាលានិងហូ?? មិនដឹងថាសាលាអ្វីទេ?? ដឹងតែសាលារៀនកោះក្រឡរ។ ហាហាហា..!  
ក៖ អញ្ចឹងតើលោកយាយបានធ្លាប់ ការងារ!! តើលោកយាយបានធ្លាប់ធ្វើការងារស្រែចំការដែ  
លឬអត់ទេលោកយាយ??  
ខ៖ បាន!! ភ្ជួររាស់ខ្លួនឯងទៀតនោះ, លើកភ្លឺកាស់ឈើ, ស្រែចំការច្បាស់ណាស់!! ហាហាហា  
ក៖ អញ្ចឹងតើក្រៅពូការធ្វើស្រែចំការនិងតើក្រុមគ្រួសាររបស់លោកយាយមានដែលអើ...ប្រកប  
មុខរបបរអ្វីផ្សែងពីហ្នឹងដែលទៀតដែលអត់??  
ខ៖ មិនមានទេ, មានតែធ្វើស្រែធ្វើចំការពីដើមហូ៕   
ក៖ អញ្ចឹង! បើសិនជាអញ្ចឹងនៅក្នុងជីវិតរបស់លោកយាយក្រៅពីធ្វើការ ធ្វើស្រែធ្វើចំការនិងតើ  
លោកយាយមានចេះជំនាញធអ្វីផ្សែងពីនិងដែលអត់យាយ??  
ខ៖ អត់! អត់ចេះទេ។  
ក៖ ដូចជា! តើលោកយាយគិតថាជីវិតរបស់លោកយាយសព្វថ្ងៃនិងជាមួយជាមួយនិងជីវិតរបស់លោកយាយកលដែលនៅពីក្មេងលោកយាយគិតថាមួយណាវាសប្បាយជាង?? ហើយមានភាពខុសគ្នាយ៉ាងមិច??  
ខ៖ ពីក្មេងហាស់!! វាក្មេងវាសប្បាយហើយ។ ដល់ពេលចាស់ទៅ យើងអត់មានកូនអត់មានចៅផងមានសអីសប្បាយទៅ?? រស់ដោយសារមានគេអោយពីនោះតិចពីនេះតិចនិង!? ហាហា!!  
ស៊ីអត់ស៊ីឈ្លានទៅ។   
ក៖ អញ្ចឹងតើអើ...លោកយាយមាន កាលពីក្មេងនិងលោកយាយមានចូលចិត្តដូចថាតើល្បែងអ្វីដែលលោកយាយចូលចិត្តលែងជាងគេ??  
ខ៖ អត់! អត់ចេះលែងល្បែងទេ។ ហាហាហា!!  
ក៖ ដូចជាលោតកៅស៊ូ ឬក៏លែងឈូង លែងអីចឹងហាស់លោកយាយ??  
ខ៖ លែងឈូងលែងអី លែងខ្លះដែល លែងបន្ដិតបន្តួច។ ពេលចូលឆ្នាំ មួយថ្ងៃពីរថ្ងៃ។   
ក៖ បាទ!  
ខ៖ ទាញព័ត្រអាហ្នឹងលែង។ ប៉ុន្តែឯង ប៉ុន្តែមិនបានលែងជាប់ទេ, មួយឆ្នាំអី លែងពេលចូលឆ្នាំ  
ម្ដង។   
ក៖ អញ្ចឹងតើលោកយាយការរៀនចំម្អិនរបស់លោកយាយរៀនចម្អិនម្ហូបរបស់លោកយាយនិង  
តើលោកយាយរៀនដោយរប្រៀបណាដែលលកោកយាយ??  
ខ៖ អើ....ចេះតែស្លរទៅមិនបានរៀនមិនបានអីទេ! រៀនតែពីម៉ែមក ស្លរទៅ ដាំស្លរដាំស្លរបាអី  
ឆ្ងាញ់ ម្ជូរប្រហើរ ស្ងោរ ឆាតែប៉ុននឹង។ ហាហាហា!! ចេះតែធ្វើទៅ។  
ក៖ អញ្ចឹងតើលោកយាយមានបានធ្លាប់អើ...មានដែលបានរៀនឧបករណ៏ភ្លែងអីដែលឬអត់លោកយាយ??  
ខ៖ អត់ទេ!   
ក៖ ចុះនៅក្នុងចំណោមបងប្អូនរបស់លោកយាយហូ??  
ខ៖ អត់មានទេ!  
ក៖ អត់មានទេ។  
ខ៖ អត់មានអ្នកចេះទេ៕  
ក៖ ចុះមានបទចំរៀងណាដែលលោកយាយតែងតែច្រៀងលែងនៅពីក្មេងទេ??  
ខ៖ មិនចេះច្រៀងហ្មង។ ហាហាហា!!  
ក៖ ចុះស្ដាប់អីធ្លាប់បានស្ដាប់អត់??  
ខ៖ ស្ដាប់! ចេះតែស្ដាប់ទៅ ប៉ុន្តែអត់មានចាំ។ ច្រៀងអាញ់មិនចេះច្រៀងទេ តាំងទេពីក្មេង។   
ហាហាហា!! មិនចេះច្រៀងមិនចេះរាំ,​មិនចេះដើររផង។   
ក៖ អញ្ចឹងតើជីវិតរបស់លោកយាយនៅក្នុងសម័យប៉ុលពត តើលោកយាយគិតថាវាមានភាពលំបាកយ៉ាងមិចខ្លះដែលលោកយាយ??  
ខ៖ លំបាក! ប្រលឹមឡើងគេអោយធ្វើការទៅ, បាយហូបមិនឆ្អែត ទៅលើកភ្លើទៅ, ជួនណាទៅ  
គេអោយដកសំណាបស្ទូងទៅ, ប៉ុននឹងឯង។   
ក៖ អញ្ចឹងការងារនៅក្នុងសម័យនិងតើគេអោយលោកយាយធ្វើការងារអ្វីគេខ្លះ??  
ខ៖ ជួនណាទៅគេអោយមកដាំបាយអោយគេទៅជួនណាទៅ..គេអោយទៅដកស្ទូងទៅ ជួន  
ណាទៅគេអោយលោកភ្លើទៅ, មានការងារអី្វប៉ុលពតមានតែប៉ុនហ្នឹងឯង។ ហាហាហា!!  
ក៖ អញ្ចឹងតើការងារហ្នឹង គេធ្វើការមួយថ្ងៃប៉ុន្មានម៉ោង?? ហើយចាប់ពីត្រឹមម៉ោងប៉ុន្មានទៅ??  
ខ៖ ចាប់ពីម៉ោងប្រាំពីរ ហើយម៉ោង១១គេអោយឈប់ហូបបាយ, ម៉ោង១ចុះ! ធ្វើការទៀត។  
ក៖ អញ្ចឹងតើ! អញ្ចឹងកាលហ្នឹងលោកយាយអាយុ ២៧ ២៨ចឹងចុះ លោកយាយមានឃើញថា  
តើក្មេងៗគេមានប្រើអោយធ្វើការងារដែលឬអត់លោកយាយ??  
ខ៖ គេប្រើតើ! ប្រើកូនក្មេងៗតូចៗក៏គេប្រើ គេប្រើអោយលើកអីវ៉ាន់ គេអោយទៅលើកដីអៅយ  
គេតិចតូចទៅ, លើកភ្លឺ។  
ក៖ អញ្ចឹងតើក្មេងៗទាំងអស់នោះចាប់ពីអាយុប៉ុន្មានទៅបានជាគេអោយធ្វើការងារនិង??  
ខ៖ អត់ដឹង!​ បួន១០ឆ្នាំអីដឹង!??  
ក៖ អញ្ចឹងតើលោកយាយនៅសម័យនិង តើលោកយាយមានដែលឃើញគេសម្លាប់មនុស្សដែ  
លឬអត់ទេលោកយាយ??  
ខ៖ អត់! មិនដែលឃើញទេ, នៅកន្លែងនិងុំ គេមិនអោយយើងឃើញ, គេសម្លាប់សម្លាប់ហើយ  
ប៉ុន្តែគេមិនដែលអោយយើងឃើញ៕  
ក៖ អញ្ចឹងតើលោកយាយមានដឹងថា,,ធ្លាប់ឮពីមូលហេតុដែលគេសម្លាប់និងដែឡឬអត់ទេលោ  
កយាយ?? មូលហេតុអ្វីបានជាគេសម្លាប់មនុស្សនៅសម័យនិង??  
ខ៖ មិនដឹង! មិនដឹងមូលហេតុ! បើយើងមិនដែលធ្វើស្អីខុស! មិងដឹង.ធ្វើការ គេប្រើយើងធ្វើទៅ  
អោយតែ,,កុំអោយតែគេធ្វើបាបយើងទៅបានហើយ។  
ក៖ អញ្ចឹងតើលោកយាយគិតថាការងារដែលលោកយាយធ្វើនៅសម័យនិងមានការលុះបាក  
ដែលឬអត់លោកយាយ??  
ខ៖ លំបាកដែលស្រួយហាស់!!? ធ្វើការ ប្រលឹមឡើងចុះ បាយគ្មានស៊ី ចំណីគ្មានស៊ីណា??  
គ្មានអ្វីហូបទេ.....! វាមិនទៅស្រួយអី ដូចមិចគេហៅថាប៉ុលពត!!? អត់បាយអត់ទឹកទៅស្គម...  
បានធាត់ដូចសព្វថ្ងៃហាស់??  
ក៖ អញ្ចឹងលោកយាយគិតថាបើប្រៀបធៀបការងារដែលលោកយាយធ្វើខ្លួនឯងហើយជាមួយ  
ប៉ុលពតដែវាដាក់អោយយើងធ្វើនិងតើវាមានភាពខុសគ្នាយ៉ាងមិចទៅ??  
ខ៖ ធ្វើខ្លួនយើងស្រួយ, ចង់ឈប់ ឈប់ទៅ, ចង់ធ្វើ ធ្វើទៅ, ហាហាហា! ខ្លួនយើង ដល់ប៉ុលពត  
ដល់ម៉ោងដឹងតែគេហៅហើយ គេដែលអោយយើងឈប់ហាស់??   
ក៖ អញ្ចឹងតើលោកយាយមានដឹងថាតើមូលហេតុអ្វីបានជាមានប៉ុលពតមកកាន់កាប់នាពេល  
នៅជំនាន់ហ្នឹង???  
ខ៖ អត់ដឹង! កន្លែង...កន្លែងនឹងអត់ដឹង៕ អត់ដឹង។  
ក៖ បាទ! តើមានការបោះឆ្នោតដែលឬទេនៅសម័យនិង??  
ខ៖ សម័យនឹងអត់មិនដែលប៉ោះផង។ ហ្នឹងកន្លែងគេបោះនឹង កន្លែងនិងកន្លែង គេមានប៉ោះអី  
ទេ៕  
ក៖ អញ្ចឹងចង់សួរពីផ្ទះដែលលោកយាយនៅក្នុងសម័យហ្នឹង! ដែឡលោកយាយបានរស់នៅហាស់?? តើផ្ទះនឹងបានសាងសង់ពីអ្វីកេដែល??  
ខ៖ ហ៊ីម...មិនមានផ្ទះទេ, ដូចថាយើងទៅនៅ, ដូចអាញ់ចឹង ដូចយើងនៅទល់មុខចឹង នៅក្មេង  
យកតែមុខ កេអោយនៅ ដូចថា...កន្លែងនិងមានផ្តះចាស់គេចឹង យើងនៅនិងទៅ ហោកបួន១០ថ្ងៃនមួយខែគេផ្លាស់ទៅទៀតទៅ ជួនកាលនៅវាលស្រែទៅ។ តាមវាលស្រែទៅ ពេលភ្លៀងទៅក៏គេផ្លាស់មកនៅផ្ទះរបស់គេទៅ។ តាមផ្ទះ ដូចថាផ្ទះចាស់គេហាស់?? កាលពីសង្គម  
ហាស់?? អញ្ចឹងទៅជួនកាលទៅវាលស្រែទៅ។ វាមិនទៀង។  
ក៖ អញ្ចឹងនៅក្នុងសម័យប៉ុលពតមាន ព្រះសង្ឃសម្រាប់នេះទេ??  
ខ៖ គ្មានព្រះសង្ឃអីទេ! គ្មានបានធ្វើបុណ្យទេជំនាន់ហ្នឹងហូ!!  
ក៖ អញ្ចឹងអើ តើ...លោកយាយគុតថា មូលហេតុអ្វីបានជាគេអត់អោយមានព្រះសង្ឃ??  
ខ៖ មិនដឹង, អារឿងអស់ហ្នឹងយើងវាមិនដឹង។ ចុះសម្រាប់ការស្លៀកពាក់នៅក្នុងសម័យនិងតើ  
យ៉ាងមិចដែលលោកយាយ??  
ខ៖ នៅក្នុងសម័យនឹងជួនកាលតៅគេបើកអោយខ្លះដែល! សំពត់ខ្មៅមួយមក ហើយស្លៀកទៅ  
រហែករដាចអីចេះតែស្លៀកទៅ, ហើយរកតែអំបោះប៉េះគ្មានផង...! ណា....រកក្រណាត់ប៉េះ ក្រ  
ណាត់អាវខោរហែកអីយើងយកមកប៉េះមក។   
ក៖ អញ្ចឹង!??  
ខ៖ និយាយពីប៉ុលពតវេទនាណាស់!! មនចង់និយាយទេ! ហាហាហា...  
ក៖ ចង់សួរលោកយាយថា តើលោកយាយគិតថានៅក្នុងសម័យប៉ុលពតនិង តើជីវិតរបស់លោកយាយតើលោកយាយគិតថាមានការលំបាកដែលឬអត់??  
ខ៖ លំបាក! លំបាកជាងសព្វថ្ងៃ ឆ្ងាយណាស់!! បើនិយាយពីរឿងពិបាកនោះ។ សព្វថ្ងៃវាមិនពិបាកអីទេ! ពិបាកយើងឈឺចាស់តែប៉ុននឹងឯង។ ស៊ីចុកអីគេអោយមកតិចតូចអីស៊ីទៅ។​ហាហាហា! នេះគេអោយតិចមកនោះគេអោយតិចមករស់ស្រួយ។ បើយើងកាលពីប៉ុលពតមិ  
ញដែលបានឈប់ហាស់!! ចាស់ប៉ុននេះមិនដឹងថាគេប្រើប៉ុនណា!?? ហាហាហា  
ក៖​ ហាហាហា!   
ខ៖ នៅពីក្មេងយើងចេះតែរត់ដើរទៅ, ចាស់ចេះហើយមានកម្លាំងមកពីណា!??   
ក៖ ហើយអញ្ចឹងតើចាស់ៗនៅក្នុងសម័យនិងតើគេមានប្រើអោយធ្វើការអ្វីដែលឬអត់??  
ខ៖ អើ...ចាស់ៗគេប្រើមើលកូនអោយគេនៅសម័យនិង។ កូនតូចៗអោយគេ។   
ក៖ អញ្ចឹងខ្ញុំចង់សួរលោកយាយនៅក្នុងសម័យនិងរបស់ដែលយើងធ្វើអោយប៉ុលពតនិងការ  
ដាំស្រូវដាំអីនឹងតើបាផលល្អដែលឬអត់ទេលោកយាយ??  
ខ៖ បាន! បានតើ ស្រូវអង្គរអីក៏បានដំណាំដាំស្លរអីបានតើ។ តែគ្រាន់តែបានមកពីស៊ីចុកអីវាមិ  
នគ្រប់!   
ក៖ ហេតុអី...??  
ខ៖ ......យើងដឹង។  
ក៖ អញ្ចឹងតើលោកយាយអាចរៀបរ៉ាប់ប្រាប់អោយបាន អោយបានពីប៉ុលពតអោយបានច្រើន  
ជាងតើបានដែលឬអត់។ ថាតើហេតុអ្វីបានជាគែហៅថាប៉ុលពតចឹងហាស់យាយ??  
ខ៖ អត់ដឹង។ បើយើងមិនដឹងផង,​​ហាហាហា បើយើងមិនដែល បើយើងមិនបានធ្វើការផងមិច  
បានយើងដឹង! មិនដឹងមិចទេបានជាគេហៅថាប៉ុលពត, ចេះតែហៅតាមតែគេទៅ។ ហាហា...!  
ក៖ អញ្ចឹងតើលោកអាចប្រាប់ពីពេលចាប់ផ្ដើមរបស់ប៉ុលពតចូលមកគ្រប់គ្រងភ្លាមតើមិច??   
ហើយតើដំបូងមិច??   
ខ៖ ហាស់??  
ក៖ ប៉ុលពតចូលមកគ្រប់គ្រងដំបូង តើវាមានរឿងមិច?? ដូចថាជាក់ ចាំមើលហាស់ ដូចថានៅ  
សុខៗគេមកគ្រប់គ្រងយើងម៉ងឬក៏មិចយាយ??  
ខ៖ មុនដំបូងខ្មែរក្រហម! យើងមិនដឹង ខ្មែរក្រហមនិងប៉ុលពតឬក៏អីយើងវាមិនដឹង! កាលដែល  
ខ្មែរក្រហមចូលមកវៃមិញនៅកោះក្រឡរ៕ វៃទៅយើងរត់មក ដល់ពេលរត់មកប៉ុលពត...ដល់  
ពេលដល់តែជំលៀសទៅគេហៅតែប៉ុលពត ប៉ុលពត ហៅតាមគេទៅ។ បើកាលពីជំនាន់ខ្មែរក  
ក្រហម...យើង នឹងគេបាញ់គ្នាហើយដឹង ខ្មែរក្រហមហ្នឹងប៉ុលពតដែលមិនដឹងអត់ដឹង...អាញ់  
វាមិនចេះទេ។ មិនដឹងគេហៅ....ហៅថាខ្មែរក្រហមៗទៅ ដឹងតែរត់។ ហាហាហា  
ក៖ អញ្ចឹងមិញហ្នឹងខ្ញុំភ្លេចសួរលោកយាយថានៅក្នុងសម័យដែលលោកយាយបានរៀននឹងតើ  
លោកយាយមានចេះអក្សរចេះអីអត់លោកយាយ??  
ខ៖ ចេះ, ចេះតិចតូច។ បានគ្រាន់តែមើលបាន! សរសេរសំបុត្រសរសេរអីបាន ខុសខ្លះត្រូវខ្លះ  
ទៅ។   
ក៖ បាទ! អញ្ចឹងតើឪពុកម្ដាយរបស់លោកយាយឬក៏គ្រុមគ្រួសាររបស់លោកយាយតើមានអ្នក  
ណាដែលគាត់ចេះធ្វើតំប៉ាញឬក៏ស្ករត្នោតធលវើអៅដែលអត់លោកយាយ??  
ខ៖ អត់! ធ្វើស្រែទាំងអស់។ អត់ចេះតំប៉ាញទេ។   
ក៖ អញ្ចឹងចង់អោយលោកយាយប្រាប់ពីពេលវេលា, ដែលលោកយាយគិតថាជីវិតរបស់លោក  
យាយពិបាកជាងគេហាស់??​ តាំងពីលោកយាយកើតមក តើមានថ្ងៃណាមួយដែលលោកយា  
យគិតថាវាពិបាកជាងគេដែលឬអត់?? ហើយតើនៅពេលណាដែលលោកយាយ??  
ខ៖ ពិបាកជាងគេនៅប៉ុលពតហ្នឹងឯង! ពេលដែលប៉ុលពតជំលៀសទៅ។ យើងរត់អត់បាយអ  
ត់ទឹកនិងឯង។ ពីដើមយើងហត់មែន តែយើងមិនពិបាកទេ, យើងធ្វើការងារ...ខ្លួនយើងស៊ីខ្លួន  
យើង។ អាណឹងគេមិនហៅថាពិបាកទេ​, ស្រួយទេ។ យើងមិនអត់មិនឈ្លានយើងហូបគ្រាន់។  
ក៖ អញ្ចឹងអើ...ចុះបទពិសោធន៏ដែឡលោកយាយគិតថាល្អជាងគេតើនៅពេលណាដែល??  
ខ៖ អាញ់កើតមកដូចមិនបានសប្បាយ បានល្អផង។ ហាហាហា! បានទុកតែរហូត, រហូតដល់  
ចាស់ហើយបានតែទុក។ ហាហាហា​ រហូតដលល់ចាស់ហើយនៅតែទុកនៅតែពិបាក។ មិនចេះស្រួយ។ អញ្ចឹងតើលោកយាយធ្លាប់មានអារម្មណ៏ថាអន់ចិត្តចំពោះខ្លួនឯងដែលឬអត់  
នៅចឹងយាយ??  
ខ៖ មិនអន់មិនអីទេ, មិនតូចចិត្តមិនអីទេ។   
ក៖ អញ្ចឹងបកមកក្រោយវិញ! អញ្ចឹងលោកយាយអត់បានរៀបអាពាហ៏ពិពាហ៏ទេ??  
ខ៖ អត់ទេ!  
ក៖ អញ្ចឹងតើលោកយាយមានបានចាំពីអាពាហ៏ពិពាហ៏របស់គេដែលបានរៀបការនៅក្នុងសម័  
យប៉ុលពតហ្នឹងដែលឬអត់??  
ខ៖ ហាស់??  
ក៖ លោកយាយមានដឹងថា តើនៅក្នុងសម័យប៉ុលតនឹងតើគេរៀបការយ៉ាងមិចដែលឬអត់លោ  
កយាយ??  
ខ៖ កាលហ្នឹងគេចាប់ដៃ ផ្ដាច់ញ៉ា។  
ក៖ កាលហ្នឹងគេចាប់ដៃផ្ងាច់ញ៉ា??  
ខ៖ អើ!!  
ក៖ ចុះ,...ចង់សួរលោកយាយថា រយៈពេលដែលគេរៀបការសម័យនឹងតើរយៈពេលប៉ុនម៉ាណ  
ថ្ងៃដែលលោកយាយ??  
ខ៖ គេរៀបតែមួយល្ងាចទៅគេឡើងផ្ដាច់ញ៉ាទៅ បាន នៅជាមួយគ្នា។ ហាហាហា..!  
ក៖ អញ្ចឹងអើ...តើលោកយាយបានចាំពីពេលវេលាដែលប៉ុលពតគ្រប់គ្រងលោកយាយហ្នឹងតើ  
មានរយៈពេលយូរដែលឬអត់លោកយាយ??  
ខ៖ យូរដែលហ្នឹងហាស់!! ដូចជាបីឆ្នាំ...បីឆ្នាំប៉ុន្មានខែ..?? ភ្លេចបាត់ហើយ។   
ក៖ អញ្ចឹងជីវិតក្រោយពីប៉ុលពតតើគ្រុមគ្រួសាររបស់លោកយាយបានជួបជុំគ្នាដែលរទេលោកយ  
យាយ??  
ខ៖ ជួបជុំ! បែកតែមួយទេ។ មកពីប៉ុលពទមកយួនចូលមកហ្នឹងជួប ជុំគ្នា! ដល់ពេលអត់ស៊ីយើ  
ងទៅនៅជំរុំហូ?? បាន...មីមែនហ្នឹងបែកទៅខាងខៅដាង ហើយអាញ់នៅជំរុំសាយធូរទៅ។   
កមពីសាយធូរវិញហើយមកនៅហ្នឹងទៀតទៅ។ បានហើយអស់ហើយមានតែប៉ុនហ្នឹងឯង។   
ហាហាហា!!  
ក៖ អញ្ចឹងចង់អោយលោកយាយនិយាយពី ជីវិតរបស់លោកយាយតាំងពីក្មេងមក តើលោកយ  
ាយអាចរៀបរ៉ាប់បានថា​ តើលោកយាយបានធ្លាប់ទៅរស់នៅទីណាខ្លះ បានធ្វើអ្វីខ្លះ ពីក្មេងរ  
ហូតមកដល់ឥឡូវ??  
ខ៖ ពីក្មេងមានធ្វើអី្វ! ធ្វើតែស្រែហ្នឹងឯង។ មានធ្វើអី្វ។  
ក៖ ចឹងបាទ!  
ខ៖ ហើយមកខ្មែរក្រហម....! ដុតផ្ទះអីអស់ទៅ រត់មលនៅ បានប៉ុន្មានខែរត់មកនិង ហើយបានប៉ុន្មានខែរត់ទៅនៅនិមិត្ម។ រត់ឡើងរត់ចុះហ្នឹងឯង។ ហើយដល់និមិត្មគេជំលៀសម  
កនៅសាយសាម៉នតែប៉ុនហ្នឹងឯង។ ដដែលៗហ្នឹងហាស់!! ហាហាហា។  
ក៖ អញ្ចឹងខ្ញុំចង់អោយលោកយាយរៀបរ៉ាប់តាំងពីក្មេងរហូតមកដល់ឥឡូវធ្វើមិចបានជាលោកយាយមកដល់....មកនៅដល់កន្លែងនិង??  
ខ៖ ថារត់ខ្មែរក្រហមមក​ហើយរត់ខ្មែរក្រហម, រត់មកពីខ្មែរក្រហមមកមិនមកនៅនឹង៕  
ក៖ បាទ!  
ខ៖ អើ...ដល់នៅនឹងទៅ...នឹកឃើញថារត់ពីហ្នឹងខ្មែរក្រហមមកជិត យើងមិនរត់ទៅនិមិត្ម!!?  
ក៖ បាទ!  
ខ៖ រត់ពីនិមិត្មមកគជំលៀសមកនៅសាយសាម៉ន! ដល់សាយសាម៉នហ្នឹងទៅ គេរើសមកនៅ  
និមិត្មវិញ។ អាញ់ហា..ដល់ពេលយើងនៅក្មេងគេយកទៅមុខ។   
ក៖ អញ្ចឹងដល់ពេលចុះឡើងចុះឡោះងអញ្ចឹងរហូតមកនៅនេះ??  
ខ៖ ដល់តែពេលយួនចូលយើងមកនៅនេះវិញ។ ហាហា មកនៅអូរដំបងវិញដដែល។   
ក៖ អញ្ចឹងលោកយាយប្រាប់ពីភូមិដែលលោកយាយមករស់នៅសព្វថ្ងៃនេះតើឈ្មោះភូមិអ្វីដែ  
ល??  
ក៖​ អូរដំបងពីរ។  
ក៖​ បាទ!! តើស្រុក ហើយខេត្ត អ្វីដែល??  
ខ៖ ស្រុលសង្កែ, ខេត្តបាត់ដំបង៕  
ក៖ បាទ! អញ្ចឹងតើ ...ចង់សួរលោកាយាយថា៖ តើមូលហេតុអ្វីបានជាលោកយាយមកនៅទីនិ  
ងតើដោយសារអ្វី ដយសារតែគគ្រួសាររបស់លោកយាយមកនៅតទីនិងទាំងអស់គ្នាឬក៏យ៉ាង  
មិច?? ហើយតើហេតុអ្វីបានជាលោកយាយអត់ទទៅនៅកោះក្រឡរវិញចឹង??  
ខ៖ មិនហ៊ានទៅ។ គេនៅហ្នឹងហើយ គេនៅអស់ហើយ! យើងទៅមិច។ យើងមកនៅនឹងទៅ  
បងប្អូនមកនៅទាំងអស់ហើយនៅទៅ។  
ក៖ អញ្ចឹងតើកន្លែងដែលលោកយាយរស់នៅសព្វថ្ងៃ រស់នៅតែម្នាក់ឯងនឹង! តើផ្ទះនិងតើអ្នក  
ណាគេជាអ្នកសាងសង់អោយដែលលោកយាយ??

ខ៖ ផ្ទះនិងគេធ្វើអោយ, បងប្អូនគេធ្វើតិចតូចម្នាក់អោយ, គេធ្វើអយទៅ​, ហើយដីនិងដីបងប្អូន  
មិនមែនដីអីឯង, គេអោយនៅទៅ នៅទៅ! មកពីជំរុំវិញ។  
ក៖ អញ្ចឹងចង់សួរលោកយាយថា តើបន្ទាប់ពីចប៉ុលពតតើគ្រុមគ្រួសាររបស់លោកយាយបានជួ  
បជុំគ្នាទាំងអស់ឬក៏យ៉ាងមិច??  
ខ៖ ជួបជុំគ្នាប្រាំមួយនាក់! ងាប់មួយ។  
ក៖ ហើយចុះតើឪពុកម្ដាយ??  
ខ៖ ឪពុលម្ដាយងាប់ដែល៕ ងាប់ពីប៉ុលពតផង ហើយងាប់កាលពី...ពី ៧៤ ខ្មោចពុកខូចពី ៧៤។ ៧៥ ខ្មោចម៉ែខូច។   
ក៖ អញ្ចឹងម្ដាយរបស់លោកយាយគាត់បានស្លាប់អើ....តើគាត់អត់មានអ្វីហូបគ្រប់គ្រាន់តើមែន  
ដែលឬទេលោកយាយ??  
ខ៖ អើ!!  
ក៖ ហើយចុះតើឪពុកហូ??  
ខ៖ ឪពុកនៅមានហូបចុកគ្រប់គ្រាន់,ប៉ុន្តែគាត់ឈឺ។   
ក៖ អញ្ចឹងសម្រាប់ខ្ញុំនៅថ្ងៃនេះ ខ្ញុំមានសំណួរ សួរលោកយាយកាលពីជំនាន់សម័យប៉ុលពតមា  
នតែប៉ុនហ្នឹង។ ហើយសូមអរគុណលោកយាយសម្រាប់ការចំណាយពេលវេលាអោយខ្ញុំធ្វើការ  
សម្ភាសន៏! ហើយជាចុងក្រោយខ្ញុំសូមថតរូបលោកយាយមួយសន្លឹកដើម្បីផ្ញើទៅអោយគេចឹង  
ហាស់៕ បានដែលឬអត់លោកយាយ??  
ខ៖ បាន៕  
ក៖ អរគុណច្រើនលោកយាយ។   
ខ៖ សូមពាក់អាវសិន។​